
TN BHODDI HANBS AM 

ARCH NOAH 

YN EI ACHUB EF A’I DEULU, 

Rhag Boddi yn y Diluw hefo’r Byd» 


TÔn— “ Bryniaii r Iwerddon .” 


rrytaniaid, de’wch i glywed 
Yn gywir fel y bu, 

Ar fyd y Cynddiluwiaid, 

Pan ddaetb y diìuw du, 

O achos pechod dynion, 

Yn greulon iawn o byd, 

Y diluw ddaeth o ddifrií 
X foddi’r anwir fyd. 

’Nol dwy-fil o flynyddau, 
Medd dysgedigion maith, 

0 ddechreu’r greadigaeth, 

Y daeth y diluw llaith, 

I foddi pob creadur 
Yn brysur yn y byd; 

A feddai anadl bywyd, 

A gollwyd bron i gyd. 

Pryd hyn ca’dd Noa a’i deulu 
O ddifrif ryfedd barch, 
Gorch’mynwyd ef heb öedi 
X adeiladu arch: 

Ca’dd ef a’i wraig a’i feibion, 
Ahi gwragedd, ryftdd ryw, 
Trwy'ffýdd, ar ddydd y diluw, 
Eu cadw i gyd yn fyw. 

Gwnaeth Noa’r Arch yn gywir 
0 go&d o Gopher draw, 

Ac ynddi fe wnaeth gelloedA 
I’r lluoedd ar bob llaw, 
Carnoliaid ac ymlusgiaid, 
Ehediaid aml ri’, 

I gyd yn ddigymysgedd, 

0 fewn ei hanedd hi. 

Gwnaeth Noa’r arch yn barchua* 

* A gweddus oedd i gyd, 

, Tri chant o lân gufyddau 
Heb ammau oedd ei hyd, 

Ei lled yn ddeg a deugain, 

Yn ol y geiriau gawn, 

A’i huchder i’r ffurfafen 
Yn ddeg ar hugain llawn. 

Tair llofft oedd i’r adeilad 
Fu ar y diluw du, 

O’r llawr ’roedd griaiau’n drefnus 
I’r gwagle goìeu fry, 

Ithoi’r ffenestr oddi arni 
Orph’mynwyd iddo fe, 

Fel gallai pawb heb ammeu 
Gaei goleu yn y lle. 

Y drws oedd yn ei hystlys, 

Yn drefnus yn ddilai, 

Er lles i’r holl greaduriaid 
Fyn’d iddi bob yn ddau; 
Gwnaed hi yn gwbl ddi-ddos, 

Heb achos ofni dim 
I’r dwfr i dreiddio iddi, 

A’i soddi gan ei rym. 

’ltoedd saith o lân greaduriaid 
I gael eu cadw’n fyw, 

Ac hefyd yn gydmariaid, 

I gyd yn ol eu rhyw, 

A dau o bob rhyw aflan 
Àohubwyd yn ddiwâd, 

Hhag boddi yn y diìuw, 

A’u cadw i fod yn hâd. 

Gofalodd Noa’n rhyfedd, 

Ar ddydd y diluw blin, 

Am ymborth idd ei deulu, 

Ac ymborth iddo ei hun, 

Àc ymborth i’r creaduriaid, 
Ddigonedd yn ddible, 

Nes darfu’r diluw enbyd 
Ddychwelyd ’nol i’w le, 

*Roedd lle i bob creadur, 

À’i gydmar gydag e’, 

O fewn i’r arch yn barchus, 

A gweddus yn ddible, 
’Doedd yno neb o’r teulu 
Yn ofni unrhyw glwy’, 

A Noa oedd yn frenin 
I’w llywodraethu hwy. 

’Roedd yno fleiddiaid rheibua 
Yn gorphwys yn eu l!e, 

A’r llewpard cryf yn ddiwar, 
A’i gydmar gydag e’, 

’Roedd ynddi’r llew a’r llewes, 
A rhyfedd oedd eu grym, 
’Doedd yno neb o’r teuìu 
Er hyny’n ofni dim. 

’Roedd yno’r arth a’r arthes, 
’Nol a ddeallais i, 

O fewn i’r arch yn llechu, 
Rhag boddi yn y lli’, 

Ve gadwyd pob creadur 
Yn fyw o fewn i’r arch, 

Nes daeth y dydd gollyngdod, 
Yn hynod gyda pharch. 

Mewn cant ac ugain mlynedd 
Fe ddaeth y gwaith i ben, 

Cyn rhwygo’r dyfnder obry, 

A holl ffeneátri’r nen, 

Dros ddeugain llawn o ddyddiau, 

Yn ol y geiriau gawn, 

Bu cynhwrf yr elfenau 

Heb ammeu’n rhyfedd iawn. 

Y dyfroedd a gynyddodd 

Droa ddyddiau maith eu hyd, 

Nes oedd yn bymtheg cufydd 
Yn gyson dros y byd ; 

Fe guddiodd y mynyddoedd, 

Fe foddodd mawr a mâu: 

Pob peth ag anadi bywyd 
A goilwyd oll yn lân. 

Dros gant a deg a deugain 
0 ddiwrnodau bu 

Y diluw ar y ddaear, 

Yn ol yr hanes sy’; 

Ac yna’r dwfr a dreiodd, 

Dychwelodd ’noi i gyd; 

Pryd hyu ca’dd Noa’n amlwg 
Ail olwg ar y byd. 

Yn awr, gyfeillion hawddgar, 

Mae’r geiriau hyn yn wir, 

Nid rhyw draddodiad ydyw 
O’r de, neu’r dwyrain dir, 

Boed i ni gofìo hefyd 
O ddifrif oil i gyd, 

Mai pechod oedd yr achos 
J’r diluw foddi’r byd. 

